Komission asetus (EY) N:o 2730/1999, annettu 21 päivänä joulukuuta 1999, naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 4 artiklassa säädetyn urospuolisten nautojen erityispalkkiojärjestelmän soveltamista koskevista siirtymäsäännöksistä



Virallinen lehti nro L 328 , 22/12/1999 s. 0037 - 0038



KOMISSION ASETUS (EY) N:o 2730/1999, annettu 21 päivänä joulukuuta 1999, naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 4 artiklassa säädetyn urospuolisten nautojen erityispalkkiojärjestelmän soveltamista koskevista siirtymäsäännöksistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 50 artiklan, sekä katsoo seuraavaa: 1) Joissakin nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(2) 6 artiklassa tarkoitetuissa, härkien mukana kulkevissa passeissa on nimenomainen maininta tukikelpoisuusajan päättymisestä tammikuussa 2000. 2) Tällaisilla passeilla varustettujen härkien kasvattajat saattavat kyseisen maininnan johdosta arvella, että heillä on oikeus erityispalkkion ensimmäiseen erään näiden eläinten osalta, vaikka asetuksen (EY) N:o 1254/1999 4 artiklan 2 kohdan b alakohdassa käyttöön otetusta ikärajojen muutoksesta seuraa, että nämä eläimet eivät enää ole tukikelpoisia 1 päivästä tammikuuta 2000. 3) Näiden kasvattajien perustellun luottamuksen säilyttämiseksi jäsenvaltiöiden olisi annettava noudattaa näitä päivämääriä tapauksissa, joissa härkien tukikelpoisuus päättyisi normaalisti 31 päivänä joulukuuta 1999 naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta 28 päivänä lokakuuta 1999 annetun komission asetuksen (EY) N:o 2342/1999(3) 2 artiklan 2 kohdan b alakohdan mukaisesti. 4) Jotta kasvattajia ei houkuteltaisi viivästyttämään erityispalkkiohakemuksensa jättämistä ja jotta he eivät saisi aiheetonta etua, kyseisiin eläimiin on sovellettava vuoden 1999 tukea. 5) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltio voi päättää, että häristä, joista olisi passiin merkityn tukikelpoisuuden päättymistä osoittavan päivämäärän perusteella voitu tehdä naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92(4), joka kumotaan asetuksella (EY) N:o 2342/1999, 2 artiklan 2 kohdan toisen luetelmakohdan mukaisen erityispalkkion ensimmäistä erää koskeva hakemus 1 päivästä tammikuuta 2000 alkaen mutta jotka eivät enää 1 päivästä tammikuuta 2000 ole erityispalkkion ensimmäisen erän osalta tukikelpoisia asetuksen (EY) N:o 2342/1999 2 artiklan 2 kohdan b alakohdan voimaantulon vuoksi, voidaan tehdä erityispalkkion ensimmäistä erää koskeva hakemus 2 artiklassa tarkoitettuun tukikelpoisuuden päättymispäivään saakka. 2 artikla Tätä asetusta sovelletaan ainoastaan asetuksen (EY) N:o 820/97 6 artiklassa tarkoitetulla passilla varustettuihin härkiin, edellyttäen että toimivaltainen viranomainen on tehnyt mainittuun passiin merkinnän asetuksen (ETY) N:o 3886/92 2 artiklan 2 kohdan toisen luetelmakohdan mukaisen erityispalkkion ensimmäistä erää koskevan tukikelpoisuuden päättymisestä tammikuun 2000 aikana. 3 artikla Tätä asetusta sovellettaessa myönnettävien palkkioiden määrä eläintä kohti on sama kuin vuotta 1999 koskeviin hakemuksiin sovellettu määrä. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1999. Komission puolesta Franz FISCHLER Komission jäsen (1) EYVL L 160, 26.6.1999, s. 21. (2) EYVL L 117, 7.5.1997, s. 1. (3) EYVL L 281, 4.11.1999, s. 30. (4) EYVL L 391, 31.12.1992, s. 20.